***Univerzitetni program prve stopnje***

**TEOLOŠKI IN RELIGIJSKI ŠTUDIJI**

***Univerza v Ljubljani, Teološka fakulteta***

**1. Podatki o študijskem programu**

Prvostopenjski univerzitetni študijski program *Teološki in religijski študiji* traja 3 leta (6 semestrov) in obsega 180 kreditnih točk. Pridobljeni naslov je diplomant oz. diplomantka Teoloških in religijskih študijev (UN).

Univerzitetni študijski program prve stopnje Teološki in religijski študiji temelji na širokem spektru znanj in metod s humanističnega, družboslovnega, kulturnega, teološkega in religijskega področja. Študenta ne usposablja le za delo na cerkvenem področju, ampak tudi na področjih, kakor so kultura, javno in upravno življenje, gospodarstvo, zgodovina in druge vrste storitev, povezane z delom z ljudmi. Poklicni profil diplomantov je široko opredeljen in ustreza potrebam trga dela na področju humanistike, ki zahteva fleksibilnost, zmožnost hitrega razumevanja humanističnih problemov in visoko stopnjo socialnih kompetenc. V več kot štiristo let dolgem izročilu študija teologije na Slovenskem diplomanti teološkega študija niso bili le verski delavci, ampak tudi pomembni kulturni, družbeni, politični, socialni, gospodarski pobudniki in voditelji. Prav tako Teološki in religijski študiji usposabljajo študenta za reševanje problemov s področja temeljnih vprašanj človeške eksistence in kulture.

Program Teološki in religijski študiji je po svojem obsegu omejen in ne zajema teologije v njenem celotnem obsegu, ki je značilen za petletni študijski program, predviden po mednarodnih standardih. Zato ima program namesto imena Teologija ime Teološki študiji. Ker vključuje predmete, ki obravnavajo pojav religije s humanističnega in družboslovnega vidika, ima tudi ime Religijski študiji. Na horizontalnem nivoju se omenjeni študijski program (deloma) povezuje z Enovitim magistrskim študijem teologija in Univerzitetnim dvodisciplinarnim študijskim programom prve stopnje Teološki študiji.

Diplomanti lahko nadaljujejo študij na drugostopenjskih študijskih programih na UL Teološki fakulteti ali na študijskih programih za izpopolnjevanje.

**2. Temeljni cilji programa in splošne ter predmetno specifične kompetence**

Temeljni cilj univerzitetnega študijskega programa prve stopnje Teološki in religijski študiji je oblikovati prvo stopnjo teološke strokovne kompetence: diplomant/ka teoloških in religijskih študij (UN). Profil, ki ga program daje, obsega teoretična in metodološka znanja, zmožnost uporabe znanj v praksi, zmožnost interdisciplinarnega mišljenja in duhovno-etično držo. Cilji programa so:

1. Dati študentu osnovna strokovna, teoretična znanja s področja krščanstva, drugih religijskih verovanj, kulturne zgodovine in etike ter ga usposobiti za znanstveno, teoretično-kritično in metodološko ustrezno obravnavo omenjenih tem.

2. Usposobiti študenta za prenos teoretičnega znanja v prakso - tj. za uporabo znanja pri reševanju vprašanj, ki jih ta tematika odpira pri posamezniku, v družbi ali verskem občestvu, za razlikovanje med različnimi miselnimi in raziskovalnimi metodami, za samostojno, iniciativno, odgovorno vodenje skupin na teološko-religijskem strokovnem področju, za iskanje novih virov znanja ter uporabo novih znanstvenih metod in konceptov.

3. Oblikovati duhovno-etično držo študenta, ki ga profil diplomant-a/ke teoloških in religijskih študijev (UN) predpostavlja (samostojna teološka kompetenca na področju Cerkve in njenih odnosov z družbo; motiviranost k verodostojnemu življenju in strokovno- utemeljenemu podajanju religioznih prepričanj v sekularni družbi; povezovanje teoloških vsebin z lastnimi biografijami in osebno vero ter življenjem; pripravljenost in zmožnost za refleksijo o svoji lastni osebnosti, praksi in znanstvenemu delu).

4. Usposobiti študenta za interdisciplinarno mišljenje in delovanje. Ker je religijski pojav večplasten, je program teoloških in religijskih študijev interdisciplinaren: po osnovi je humanističen in se prepleta z drugimi humanističnimi študiji (zgodovina, filologija, umetnost idr.), posega pa tudi na področje družboslovja (psihologija, sociologija, edukacijske vede idr.). Humanističen študij razvija hermenevtično zmožnost študenta za razumevanje verovanj in religioznih izročil, pridobljena družboslovna znanja in metodologija pa ga usposabljajo za analizo religijskih pojavov s sociološkega, psihološkega oz. edukativnega vidika.

Teoretična, strokovna znanja, ki jih program posreduje, obsegajo temeljne vsebine in kontekste krščanskega in splošno religijskega verovanja. Študij se začne s splošnim prikazom humanistično-filozofskih, zgodovinsko-kulturnih in psihološko-socioloških temeljev in kontekstov verovanja, nato se osredotoči na značilnosti krščanskega razodetja, verovanja in oznanjevanja ter svetovanja s teološko etičnega vidika. Od uvodnih humanističnih, filozofskih in bibličnih tem gre k osrednjim teološkim in religijskim vprašanjem, ki jih obravnava z vidika njim lastnih metodologij in tudi interdisciplinarno (s filozofskega, zgodovinskega, edukativnega, filološkega vidika itd.). Znanja, ki jih študij posreduje, so:

• Humanistično-filozofska (sociološka znanja s poudarkom na vlogi religije v družbi; filozofska znanja s poudarkom na antropologiji, etiki in filozofiji religije; psihološka znanja s poudarkom na psihologiji religije, osebnostnega razvoja, učenja in odnosov v družbi, posebno v družini; pedagoška znanja o spremljanju, preverjanju, ocenjevanju in aplikaciji humanističnih, zlasti religijskih in etičnih vsebin).

• Religiološka (znanja s področja teoretične religiologije, o religijah in religijskih pojavih v sodobni družbi, o svetovnih verstvih Daljnega in Bližnjega Vzhoda, njihovih medsebojnih vplivih in njihovem prihodu v evropski prostor).

• Biblična (znanja o Svetem pismu in njegovem kanonu, svetopisemskem izročilu, judovski kulturi, zgodovinskem in teološkem ozadju nastanka in razvoja literarnih zvrsti Svetega pisma, o apokrifni literaturi, o vplivu Svetega pisma na zgodovino).

• Historična (znanja o nastanku krščanstva, o prvih obdobjih krščanstva (patristika), načinih prenosa krščanskega izročila in prehajanju krščanstva v različne kulture; znanja iz zgodovine Cerkve na Slovenskem, iz zgodovine redovništva in poznavanje ključnih osebnosti v zgodovini teologije in Cerkve, njihovega dela, vpliva ter prispevka k teologiji).

• Dogmatična-ekleziološka (znanja o Jezusu Kristusu, troedinem Bogu, zakramentih, razodetju in Cerkvi, o poslednjih stvareh, o razvoju in diferenciaciji teološkega nauka, o dialogu med Cerkvami, o cerkvenih strukturah in njihovih razmerjih s socialnimi strukturami).

• Moralno-juridična (znanja o moralno-juridičnih implikacijah verskih vsebin, osnovnih pojmih etike, morale, moralne teologije, načelih za presojo problemov s teološkega vidika, o uporabi moralnih norm pri konkretnih odločitvah; znanja o kanonskem pravu in njegovih povezavah s civilnim pravom; znanja s področja politične filozofije kot filozofskega temelja ustavnega reda in iz njega izhajajočih pravnih oblik s poudarkom na slovenski in evropski ustavi).

• Liturgično-duhovna (znanja o zgodovinskih oblikah, razvoju in nosilcih duhovnosti in bogoslužja, o človekovem duhovnem odnosu do sebe, do drugega in do Boga, o sodobnih oblikah duhovnosti in odgovorih nanje, o krščanski umetnosti skozi stoletja).

• Pastoralno-katehetska (znanja o prenosu verskega sporočila, o teorijah in praksah vzgoje in izobraževanja kot osnove za versko vzgojo v različnih okoljih in obdobjih, o temeljnih pojmih didaktike, metodike, učnih metodah, sredstvih in pripomočkih, o verovanju kot individualnem in občestvenem pojavu, o duhovnem vodenju posameznika in občestva).

Kompetence, ki jih študent pridobi s študijem, so:

*I. Instrumentalno-uporabnostne kompetence:*

- hermenevtične, kognitivne in teoretične kompetence (zmožnost samostojnega in kritičnega razumevanja osnovnih družbenih, kulturnih, religijskih pojavov v njihovih zgodovinskih kontekstih; zmožnost razumevanja besedil, njihove sporočilnosti in različnosti);

- metodološke kompetence (uporaba strokovne literature in drugih znanstveno strokovnih pripomočkov, kot so npr. leksikoni, konkordance idr.; usposobljenost za uporabo virov in literature v tujih jezikih; uporaba temeljnih načel humanistične in družboslovne metodologije);

- tehnične kompetence (zmožnost pridobivanja, evidentiranja, dokumentiranja, uporabe in presoje virov znanja in informacij; uporaba informacijskih tehnologij, kot so npr. svetovni splet, uporaba zgoščenk s strokovno vsebino idr.; uporaba informacijskih orodij v komunikacijskih medijih in pri administraciji; uporaba avdio-vizualnih sredstev pri javnem nastopanju);

- jezikovne kompetence (obvladovanje jezika kot sredstva kritičnega izražanja (pisno in ustno); aktivna in pasivna zmožnost argumentiranja v javnosti in medijih; zmožnost priprave in izdelave znanstvenih besedil).

*II. Osebnostno-komunikacijske kompetence:*

- individualne (zmožnost izražanja prepričanj in (samo)kritike, duhovno-etične drže, samoučenja in samovzgoje; usposobljenost za vseživljenjsko učenje, za pridobivanje in nadgrajevanje spretnosti na splošno humanističnem področju ter zmožnost usmerjanja lastnega strokovnega razvoja);

- socialne (zmožnost socialnega čutenja in reagiranja; čutenje potreb okolja (duhovnih, družbenih, kulturnih in političnih); zmožnost analize položajev; občutek za skupinsko dinamiko, sodelovanje in vključevanje v skupinsko delovno okolje; občutek za vodenje skupinskega dela na področju humanistike in družboslovja; občutek za heterogenosti in homogenosti različnih socialnih skupin; komunikativnost in zmožnost usklajevanja različnih interesov; usposobljenost za različne načine prenosa znanja in kompetenc).

*III. Sistemsko-sintezne:*

- zmožnost sinteze (zmožnost dialoga kot temeljnega načina sobivanja v sodobnem svetu ter odločanja med različnimi alternativami in realnimi rešitvami; zmožnost povezovanja razumevanja, znanja in čutenja v celoto, na čemer temelji zmožnost ustvarjanja sprememb in izboljšav; zmožnost uporabe znanj v praksi, učenja, prilagajanja novim situacijam, ustvarjanja novih idej, vodenja, razumevanja kultur in običajev, samostojnega dela, samoiniciativnosti in podjetnosti, skrbi za kakovost, volje po uspehu).

**3. Predmetnik s kreditnim vrednotenjem (ECTS) in opredelitvijo deleža izbirnosti v programu**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **1. semester** |   |   |   |   |   |   |   |   |   |   |
|  |  |  | **Kontaktne ure** |  |  |  |
| **Zap. št.** | **Učna enota** | **Nosilec** | **Pred.** | **Sem.** | **Vaje** | **Klinične vaje** | **Druge oblike š.** | **Sam. delo štud.** | **Ure skupaj** | **ECTS** |
| 1 | Uvod v študij teologije | Pevec Rozman | 30 | - | 30 |   |   | 90 | **150** | **5** |
| 2 | Zgodovina filozofije I | Petkovšek,Pevec Rozman | 45 | - | 15 |   |   | 90 | **150** | **5** |
| 3 | Etika | Petkovšek, Pevec Rozman | 30 |   | 15 |   |   | 75 | **120** | **4** |
| 4 | Zgodovina Cerkve I | Kolar | 45 | - | 15 |   |   | 90 | **150** | **5** |
| 5 | Religijska antropologija | Vodičar, Stegu | 15 | 10 | 5 |   |   | 60 | **90** | **3** |
| 6 | Uvod v psihologijo in sociologijo religije | Gostečnik, Bahovec | 30 | - | 30 |   |   | 90 | **150** | **5** |
| \* | Izbirni predmet |   | 15 |   | 15 |   |   | 60 | **90** | **3** |
|   |   |   |   |   |   |   |   |   |   |   |
| **SKUPAJ** | **210** | **10** | **125** |  |  | **555** | **900** | **30** |
| **DELEŽ** | **60,86** | **2,89** | **36,23** |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **2. semester** |  |  |  |  |  |  |  |  |  |  |
|  |  |  | **Kontaktne ure** |  |  |  |
| **Zap. št.** | **Učna enota** | **Nosilec** | **Pred.** | **Sem.** | **Vaje** | **Klinične vaje** | **Druge oblike š.** | **Sam. delo študenta** | **Ure skupaj** | **ECTS** |
| 7 | Verovanjski sistemi v luči religiološke analize | Osredkar | 30 | - | 30 |   |   | 90 | **150** | **5** |
| 8 | Zgodovina filozofije II | Klun | 45 | - | 15 |   |   | 90 | **150** | **5** |
| 9 | Zgodovina Cerkve II | Kolar | 45 | - | 15 |   |   | 90 | **150** | **5** |
| 10 | Religijska epistemologija | Petkovšek | 15 | - | 15 |   |   | 60 | **90** | **3** |
| 11 | Uvod v Staro in Novo zavezo | Palmisano | 30 | 10 | 20 |   |   | 90 | **150** | **5** |
| 12 | Obredje in bogočastje | Krajnc | 20 | 15 | 10 |   |   | 75 | **120** | **4** |
| \* | Izbirni predmet |   | 15 |   | 15 |   |   | 60 | **90** | **3** |
|   |   |   |   |   |   |   |   |   |   |   |
| **SKUPAJ** | **200** | **25** | **120** |   |   | **555** | **900** | **30** |
| **DELEŽ** | 57,97 | 7,24 | 34,78 |   |   |   |   |   |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **3. semester** |  |  |  |  |  |  |  |  |  |  |
|  |  |  | **Kontaktne ure** |  |  |  |
| **Zap. št.** | **Učna enota** | **Nosilec** | **Pred.** | **Sem.** | **Vaje** | **Klinične vaje** | **Druge oblike š.** | **Sam. delo študenta** | **Ure skupaj** | **ECTS** |
| 13 | Antična verstva in krščanstvo | Špelič | 30 | 20 | 10 |   |   | 90 | **150** | **5** |
| 14 | Zgodovina Cerkve na Slovenskem | Kolar | 30 | 10 | 20 |   |   | 90 | **150** | **5** |
| 15 | Osnovna moralna teologija | Štuhec, Strehovec | 20 | 10 | 15 |   |   | 75 | **120** | **4** |
| 16 | Eksegeza Evangelijev | Matjaž | 30 | 10 | 5 |   |   | 75 | **120** | **4** |
| 17 | Verstva sodobnega sveta | Osredkar | 30 |   | 30 |   |   | 90 | **150** | **5** |
| 18 | Religije in pravo | Košir | 15 |   | 15 |   |   | 60 | **90** | **3** |
| 19 | Eksegeza Peteroknjižja | Palmisano | 35 |   | 10 |   |   | 75 | **120** | **4** |
|   |   |   |   |   |   |   |   |   |   |   |
| **SKUPAJ** | **190** | **50** | **105** |   |   | **555** | **900** | **30** |
| **DELEŽ** | 55,07 | 14,49 | 30,43 |   |   |   |   |   |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **4. semester** |  |  |  |  |  |  |  |  |  |  |
|  |  |  | **Kontaktne ure** |  |  |  |
| **Zap. št.** | **Učna enota** | **Nosilec** | **Pred.** | **Sem.** | **Vaje** | **Klinične vaje** | **Druge oblike š.** | **Sam. delo študenta** | **Ure skupaj** | **ECTS** |
| 20 | Družinska, zakonska in spolna etika | Štuhec/Globokar/Strehovec | 30 |   | 30 |   |   | 90 | **150** | **5** |
| 21 | Filozofija religije | Jamnik, Pevec Rozman | 30 | - | 30 |   |   | 90 | **150** | **5** |
| 22 | Eksegeza Pavlovih in drugih pisem | Matjaž | 50 | 10 |   |   |   | 90 | **150** | **5** |
| 23 | Judovstvo, krščanstvo in islam: izvirnost in prepletenost | Osredkar, Palmisano | 30 | - | 30 |   |   | 90 | **150** | **5** |
| 24 | Skrivnost troedinega Boga | Turnšek | 20 | - | 25 |   |   | 75 | **120** | **4** |
| **\*** | Izbirni predmet |   | 15 |   | 15 |   |   | 60 | 90 | 3 |
| \* | Izbirni predmet |   | 15 |   | 15 |   |   | 60 | **90** | **3** |
|   |   |   |   |   |   |   |   |   |   |   |
| **SKUPAJ** | **190** | **10** | **145** |   |   | **555** | **900** | **30** |
| **DELEŽ** | 55,07 | 2,89 | 42,02 |   |   |   |   |   |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **5. semester** |  |  |  |  |  |  |  |  |  |  |
|  |  |  | **Kontaktne ure** |  |  |  |
| **Zap. št.** | **Učna enota** | **Nosilec** | **Pred.** | **Sem.** | **Vaje** | **Klinične vaje** | **Druge oblike š.** | **Sam. delo študenta** | **Ure skupaj** | **ECTS** |
| 25 | Teologija Stare zaveze | Palmisano | 30 |   | 30 |   |   | 90 | **150** | **5** |
| 26 | Pedagogika religij in katehetika | Gerjolj, Stegu, Šegula, Vodičar | 30 | 20 | 25 |   |   | 105 | **180** | **6** |
| 27 | Kristologija | Štrukelj | 30 |   | 30 |   |   | 90 | **150** | **5** |
| 28 | Religijska bioetika | Globokar/Štuhec/Strehovec | 15 | 5 | 10 |   |   | 60 | **90** | **3** |
| 29 | Osnovna in komunitarna pastoralna teologija | Šegula | 35 | 15 | 25 |   |   | 105 | **180** | **6** |
| \* | Izbirni predmet |   | 15 |   | 15 |   |   | 60 | **90** | **3** |
|   | Diplomsko delo |   |   |   |   |   |   |   | **60** | **2** |
|   |   |   |   |   |   |   |   |   |   |   |
| **SKUPAJ** | **155** | **40** | **135** |   |   | **510** | **900** | **30** |
| **DELEŽ** | 46,96 | 12,12 | 40,9 |   |   |   |   |   |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **6. semester** |  |  |  |  |  |  |  |  |  |  |
|  |  |  | **Kontaktne ure** |  |  |  |
| **Zap. št.** | **Učna enota** | **Nosilec** | **Pred.** | **Sem.** | **Vaje** | **Klinične vaje** | **Druge oblike š.** | **Sam. delo študenta** | **Ure skupaj** | **ECTS** |
| 30 | Človek v stvarjenjski in odrešenjski razsežnosti | Turnšek | 30 | - | 30 |   |   | 90 | **150** | **5** |
| 31 | Ustavno pravo Cerkve | Košir | 30 | - | 30 |   |   | 90 | **150** | **5** |
| 32 | Religijska duhovnost | Platovnjak | 30 | - | 30 |   |   | 90 | **150** | **5** |
| 33 | Nauk o Cerkvi | Dolenc | 35 | 15 | 25 |   |   | 105 | **180** | **6** |
| \* | Izbirni predmet |   | 15 |   | 15 |   |   | 60 | **90** | **3** |
|   | Diplomsko delo |   |   |   |   |   |   |   | **180** | **6** |
|   |   |   |   |   |   |   |   |   |  |  |
|   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   |   |   |   |   |   |   |   |
|   |   |   |   |   |   |   |   |   |   |   |
| **SKUPAJ** | **140** | **15** | **130** |   |   | **435** | **900** | **30** |
| **DELEŽ** | 49,12 | 5,26 | 45,61 |   |   |   |   |   |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **Izbirni predmeti**  |  |  |  |  |  |  |  |  |  |  |
|  |  |  | **Kontaktne ure** |  |  |  |
| **Zap. št.** | **Učna enota** | **Nosilec** | **Pred.** | **Sem.** | **Vaje** | **Klinične vaje** | **Druge oblike š.** | **Sam. delo študenta** | **Ure skupaj** | **ECTS** |
| 1 | Angleška teološka terminologija | Sešek | 15 | 15 |   |   |   | 60 | 90 | 3 |
| 2 | Vera in razum | Petkovšek | 15 | 15 |   |   |   | 60 | 90 | 3 |
| 3 | Latinski jezik I | Špelič |   |   | 30 |   |   | 60 | 90 | 3 |
| 4 | Izbrane teme iz zgodovine Cerkve na Slovenskem | Kolar | 15 | 5 | 10 |   |   | 60 | 90 | 3 |
| 5 | Latinski jezik II | Špelič |   | 30 |   |   |   | 60 | 90 | 3 |
| 6 | Biblična hermenevtika | Palmisano | 15 | 15 | - |   |   | 60 | 90 | 3 |
| 7 | Monoteizem v preteklosti in danes | Osredkar | 15 | - | 15 |   |   | 60 | 90 | 3 |
| 8 | Filozofija vzgoje | Vodičar | 15 |   | 15 |   |   | 60 | 90 | 3 |
| 9 | Teorija glasbe in gregorijanski koral | Krajnc | 15 | 15 | - |   |   | 60 | 90 | 3 |
| 10 | Filozofija osebe | Kovač | 15 | - | 15 |   |   | 60 | 90 | 3 |
| 11 | Fenomenologija in religija | Klun | 10 | 20 | 20 |   |   | 60 | 90 | 3 |
| 12 | Oseba in družba: Slovenci, Cerkev in država | Petkovšek | 15 | - | 15 |   |   | 60 | 90 | 3 |
| 13 | Izbrana poglavja iz zgodovine redovništva | Kolar | 15 | - | 15 |   |   | 60 | 90 | 3 |
| 14 | Eksegeza Razodetja in judovska apokaliptika | Matjaž | 15 | - | 15 |   |   | 60 | 90 | 3 |
| 15 | Religije in nasilje | Osredkar | 15 | - | 15 |   |   | 60 | 90 | 3 |
| 16 | Svetopisemska grščina I | Špelič | - | 30 | - |   |   | 60 | 90 | 3 |
| 17 | Krščanske Cerkve in ekumensko gibanje | Dolenc | 15 | - | 15 |   |   | 60 | 90 | 3 |
| 18 | Krščanska umetnost | Debevec | 15 | - | 15 |   |   | 60 | 90 | 3 |
| 19 | Psalmi | Krašovec | 15 | - | 15 |   |   | 60 | 90 | 3 |
| 20 | Simbol in zakrament | Štrukelj | 15 | - | 15 |   |   | 60 | 90 | 3 |
| 21 | Svetopisemska grščina II | Špelič | - | 30 | - |   |   | 60 | 90 | 3 |
| 22 | Pastoralna skrb za spec. skupine | Šegula | 15 | 10 | 5 |   |   | 60 | 90 | 3 |
| 23 | Cerkvena glasba v službi bogoslužja | Krajnc | 15 | 15 | - |   |   | 60 | 90 | 3 |
| 24 | Hermenevtika krščanstva | Petkovšek | 15 | - | 15 |   |   | 60 | 90 | 3 |
| 25 | Svetopisemske osebnosti | Matjaž | 15 | - | 15 |   |   | 60 | 90 | 3 |
| 26 | Reformacija v Evropi in na Slovenskem | Kolar | 15 | - | 15 |   |   | 60 | 90 | 3 |
| 27 | Duhovno spremljanje | Platovnjak | 15 | 8 | 7 |   |   | 60 | 90 | 3 |
| 28 | Vpliv indijskih in kitajskih verstev na zahodno kulturo | Osredkar | 15 | - | 15 |   |   | 60 | 90 | 3 |
| 29 | Psihologija religijske vzgoje | Gerjolj | 10 | 10 | 10 |   |   | 60 | 90 | 3 |
| 30 | Imovinsko pravo Cerkve | Košir | 30 |   |   |   |   | 60 | 90 | 3 |
| 31 | Dialog | Pevec Rozman | 30 |   |   |   |   | 60 | 90 | 3 |
| 32 | Izbrana vprašanja iz bioetike | Štuhec/Globokar/Strehovec | 15 |   | 15 |   |   | 60 | 90 | 3 |
| 33 | Hebrejščina | Palmisano | 15 | 15 | - |   |   | 60 | 90 | 3 |
| 34 | Prvine bogoslužnega prostora | Debevec | 15 | - | 15 |   |   | 60 | 90 | 3 |
| 35 | Eksegeza Janezovega evangelija in pisem | Matjaž | 15 | - | 15 |   |   | 60 | 90 | 3 |
| 36 | Nova verska in cerkvena gibanja | Dolenc | 15 | - | 15 |   |   | 60 | 90 | 3 |
| 37 | Biblična arheologija in geografija | Palmisano | 15 | - | 15 |   |   | 60 | 90 | 3 |
| 38 | Etika in globalizacija | Petkovšek | 15 |   | 15 |   |   | 60 | 90 | 3 |
| 39 | Filozofija in mistika | Klun | 15 |   | 15 |   |   | 60 | 90 | 3 |
| 40 | Krščanska etika v medreligijskem in pluralnem svetu | Štuhec/Globokar/ Strehovec | 15 | 15 |   |   |   | 60 | 90 | 3 |
| 41 | Duhovnost vsakdanjega življenja, poklicne in družbene angažiranosti | Platovnjak | 15 | 15 |   |   |   | 60 | 90 | 3 |
| 42 | Teološka etika in trajnostni razvoj | Štuhec/Globokar/ Strehovec | 25 |   | 5 |   |   | 60 | 90 | 3 |
| 43 | Psihologija odnosov | Cvetek | 15 | 15 |   |   |   | 60 | 90 | 3 |
| 44 | Zborovsko petje | Krajnc |   | 30 |   |   |   | 60 | 90 | 3 |
| 45 | Politična filozofija in politika | Rožič | 15 | 15 |   |   |   | 60 | 90 | 3 |
| 46 | Tutorstvo | Prodekan za študijske zadeve |   | 30 |   |   |   | 60 | 90 | 3 |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **Delež izbirnosti po letnikih (razmerje med ECTS točkami, ki jih študent pridobi z obveznimi in izbirnimi vsebinami)** |  |  |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **Letnik** | **Obvezne vsebine** | **Izbirne vsebine** | **Praktično usposabljanje** | **Diplomsko seminarsko delo**  |  |  |  |  |  |  |
| 1. letnik | 90% | 10% |   |   |  |  |  |  |  |  |
| 2. letnik | 90% | 10% |   |   |  |  |  |  |  |  |
| 3. letnik | 77% | 10% |   | 13% |  |  |  |  |  |  |
| Skupaj | 85% | 10% |   | 5% |  |  |  |  |  |  |
|  |  |  |  |  |  |  |  |  |  |  |

**4. Pogoji za vpis in merila za izbiro ob omejitvi vpisa**

Za vpis v 1. letnik študija mora kandidat izpolnjevati enega od treh pogojev:

1. matura v kateremkoli srednješolskem programu;

2. poklicna matura v kateremkoli srednješolskem programu in izpit iz enega od maturitetnih predmetov (izbrani predmet ne sme biti predmet, ki ga je kandidat že opravil pri poklicni maturi);

3. pred 1. 6. 1995 končan štiriletni srednješolski program.

Če je vpis omejen, imajo prednost pri izbiri:

Kandidati iz 1. točke glede na:

- splošni uspeh pri maturi: 60 % točk

- splošni uspeh v 3. in 4. letniku: 40 *%* točk

Kandidati iz 2. točke glede na:

- splošni uspeh pri poklicni maturi: 40 % točk

- splošni uspeh v 3. in 4. letniku: 40 % točk

- uspeh pri maturitetnem predmetu: 20 % točk

Kandidati iz 3. točke glede na:

- splošni uspeh na zaključnem izpitu: 60 % točk

- splošni uspeh v 3. in 4. letniku: 40 % točk

**5. Merila za priznavanje znanj in spretnosti, pridobljenih pred vpisom v program**

Na podlagi »Pravilnika o postopku in merilih za priznavanje neformalno pridobljenega znanja in spretnosti UL« je mogoče študentu na njegovo vlogo priznati neformalno pridobljena znanja. Študentu se kot opravljeno študijsko obveznost lahko priznajo znanja, ki po vsebini in obsegu ustrezajo učnim vsebinam predmetov na vpisanem študijskem programu, pridobljena v različnih oblikah formalnega in neformalnega izobraževanja. O priznavanju znanj in spretnosti, pridobljenih pred vpisom, odloča komisija za študijske zadeve TEOF UL na podlagi pisne prošnje študenta, priloženih spričeval in drugih listin, ki dokazujejo uspešno pridobljena znanja. Iz njih morata biti razvidna tako vsebina in obseg vloženega dela študenta, da se lahko znanja kreditno ovrednotijo. Prizna se lahko za največ 20 ECTS znanja, pridobljenega izven tega študijskega programa.

**6. Načini ocenjevanja**

Pri vsakem predmetu, ki se v programih napove in izvaja, so podana tudi merila in načini preverjanja znanja oziroma rezultatov študija. Ko ti ne ustrezajo doseganju zastavljenih ciljev, se sproži proces prilagajanja, ki je lahko kratkoročen in/ali dolgoročen. Ker so dolgoročne spremembe pogojene s ponovno akreditacijo, se te zbirajo pri koordinatorju programa, da proces spreminjanja poteka bolj usklajeno. Obremenitev študentov se spremlja preko kazalcev učinkovitosti v smislu končnih rezultatov. Če ti niso doseženi, študijska komisija skupaj z nosilci in študenti pregleda ustreznost obremenitve in predlaga spremembe. Gre za rešitve na letni ravni, saj le tako lahko objektivno ocenjujemo in primerno ukrepamo. Splošna in za vse obvezujoča pravila so letno objavljena pri napovedi predavanj, objavljeni na spletni strani fakultete.

Struktura ocene, skladno z univerzitetnim pravilnikom ocenjevanja, je objavljena pri vsakem razpisanem predmetu. Za doslednost pri ocenjevanju učnega uspeha študentov so močno zainteresirani tudi predstavniki študentov v različnih telesih, predvsem v Senatu in študijski komisiji. V primeru zapleta Študijska komisija določi komisijsko ocenjevanje, v komisiji je vedno tudi predstavnik študentov.

**7. Pogoji za napredovanje po programu**

*Napredovanje v višji letnik:*

Študent/ka mora za vpis v 2. letnik zbrati 55 ECTS iz 1. letnika; za vpis v 3. letnik mora zbrati 55 ECTS iz 2. letnika in opraviti vse obveznosti iz 1. letnika.

*Ponavljanje letnika in izjemno napredovanje v višji letnik*

Študent, ki ni opravil vseh obveznosti za vpis v višji letnik, lahko v času študija enkrat ponavlja letnik, če je opravil polovico obveznosti iz vpisanega letnika (30 ECTS); iz letnika, ki je predhoden tistemu, ki ga ponavlja, pa mora zbrati vsaj 57 ECTS.

Študent izgubi status študenta, če: uspešno konča študij; se izpiše; se v času študija ne vpiše v višji ali isti letnik; je izključen z univerze.

O drugih, izrednih oblikah napredovanja v višji letnik v primeru objektivnih, opravičljivih razlogov (npr.: materinstvo, daljša bolezen, izjemne družinske in socialne okoliščine, priznan status osebe s posebnimi potrebami, aktivno sodelovanje na vrhunskih strokovnih, kulturnih in športnih prireditvah, aktivno sodelovanje v organih univerze) odloča Komisija za študijske zadeve na pisno vlogo študenta.

**8. Pogoji za prehajanje med študijskimi programi**

Pri pogojih o prehodih med študijskimi programi je potrebno upoštevati Zakon o visokem šolstvu, ki pravi, da morajo kandidati izpolnjevati pogoje za vpis v prvostopenjski univerzitetni študijski program Teološke in religijske študije (po novem Teološki in religijski študiji). Prehajanje med programi je določeno v skladu s Statutom UL (čl. 181.-189). V prvostopenjski univerzitetni študijski program Teološki in religijski študiji lahko preide študent, če mu je mogoče po kriterijih za priznavanje priznati vsaj polovico obveznosti po Evropskem prenosnem kreditnem sistemu (v nadaljevanju: ECTS) iz prvega študijskega programa, ki se nanašajo na obvezne predmete drugega študijskega programa in ob zaključku študija zagotavljajo pridobitev primerljivih kompetenc. Senat fakultete, ki o tem odloča, lahko študentu določi diferencialne izpite, ki jih mora ob prehodu opraviti. Za prehod se ne šteje sprememba študijskega programa ali smeri zaradi neizpolnitve obveznosti v prejšnjem študijskem programu.

a) Prehod med univerzami določa 189. člen Statuta UL:

• kandidat mora za prehod na prvostopenjski univerzitetni študijski program Teološki in religijski študiji UL TEOF izpolnjevati pogoje za vpis v višji letnik po študijskem programu univerze, na kateri je vpisan;

• senat UL TEOF odloča o izpolnjevanju pogojev za prehod in določi kandidatu morebitne diferencialne izpite in druge obveznosti za vpis ter letnik, v katerega se sme vpisati na predlog Komisije za študijske zadeve.

b) Med študijskimi programi UL je prehod na prvostopenjski univerzitetni študijski program Teološki in religijski študiji po 183. členu Statuta UL mogoč pod naslednjimi pogoji:

• če je kandidatu pri vpisu v novi študijski program mogoče priznati vsaj polovico obveznosti, ki jih je opravil na prvem študijskem programu;

• senat TEOF UL odloča o izpolnjevanju pogojev za prehod in določi kandidatu morebitne diferencialne izpite in druge obveznosti za vpis ter letnik, v katerega se sme vpisati na predlog Komisije za študijske zadeve.

**9. Način izvajanja študija**

Študijski program se izvaja na Teološki fakulteti v Ljubljani in na Enoti Teološke fakultete v Mariboru.

Študij se izvaja kot redni in izredni študij.

**10. Pogoji za dokončanje študija**

Za dokončanje študija mora študent/ka opraviti vse obveznosti, določene po programu. Pridobiti mora vse kredite (180 ECTS) in uspešno izdelati ter zagovarjati diplomsko delo (od 60.000 do 90.000 znakov s presledki). Pogoji za dokončanje študija so navedeni v Pravilniku o študijskem redu Teološke fakultete Univerze v Ljubljani.

**11. Strokovni naziv**

Diplomant oz. diplomantka Teoloških in religijskih študijev (UN).